《送陈存义还南都》
明代·江源

不知何事久离群，燕市悲歌又送君。才子旧称何水部，诗家今得鲍参军。

人间后事推前事，江上晴云杂雨云。

莫向尊前惜沉醉，世情谁是旧雷陈。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。